От май 1911 година върховистите отново започват да изпращат чети и да развиват паралелни революционни структури в Македония. Албанското въстание, Щипските и Кочанските събития, Итало-турската война раздвижват революционните дейци в България. Раздвижват се и благотворителните братства, които отново излизат от контрола на Вътрешната организация и се свързват с групата на офицерите върховисти.